
Paa  et  Tidspunkt,  hvor  man  omkring  i  de  nordiske 
Lande  fejrer  Tohundredaarsdagen  for  vor  største  For¬ 
fatters  Fødsel,  er  det  i  sin  Orden,  at  der  ogsaa  paa  dette 
Sted  tales  til  hans  Minde,  og  dette  saa  meget  mere  som 
Ludvig  Holberg  syslede  meget  med  Geografi  og  var  an¬ 
sat  som  Universitetsprofessor  i  dette  Fag,  der  den  Gang 
ligesom  langt  senere  var  forenet  med  Historien. 

Helstøbt  var  han  og  ikke  Stykværk ;  derfor  kan 
man  ikke  faa  rigtig  Syn  paa  ham  i  det  enkelte,  uden 
man  ser  ham  i  det  hele.  Af  denne  Grund  er  det  ogsaa 
rettest,  selv  ved  denne  Lejlighed,  at  omtale  et  og  andet, 
hvorved  man  lærer  ham  at  lejende  som  sit  Folks  Op¬ 
drager  og  som  Mand,  og  hvorved  man  ser  hans  Opfattelse 
af  Videnskabens  Maal  og  dens  Fremstilling,  og  dette  kan 
ikke  ske  paa  nogen  fyldigere  og  bedre  Maade  end  ved 
at  fremdrage  hans  egne  Ord.  —  Der  er  det  særegne  ved 
ham,  at  han,  saa  at  sige,  ikke  var  fremmed  paa  noget 
som  helst  aandeligt  Omraade,  der  rørte  sig  i  hans  Tid, 
og  tillige,  at  han  saa  meget  klarere  paa  de  fleste  Ting 
end  hans  samtidige,  ja !  naar  man  læser  i  hans  Værker, 
forbavses  man  idelig  og  idelig  over  det  Fremsyn,  han 
havde,  og  hvorledes  han  midt  i  den  saakaldte  „Paryktid” 
har  kunnet  fremsætte  Meninger,  der  først  ere  bievne 
værdsatte  lang,  lang  Tid  efter,  medens  tillige  den  glim¬ 
rende  Vittighed,  hvormed  han  illustrerer  disse  Meninger, 
forhøjer  Virkningen.  „De  Skrifter,  der  udi  en  tør  og 
ærbar  Stiil  viise  et  Menneskes  Pligt  og  forklare  Naturens 
Love”,  siger  han,  „ere  gemeenligen  ikke  saa  behagelige, 
som  de  ere  opbyggelige.  Ligesom  derfore  Medici  for¬ 
gylde  beedske  Piller  for  at  opmuntre  Patienten  til  at 
indtage  dem,  saa  have  Philosophi  efter  deres  Exempel 
søgt  ved  adskillige  Skikkelser,  som  de  have  sat  paa  denne 
nyttige  Lærdom,  at  opvække  Læsernes  Lyst  og  Atten¬ 
tion  ”.  Og  han  siger  et  andet  Sted,  at  han  har  søgt  at 
moralisere  paa  alle  brugelige  Maader,  „ved  lystige  Poe- 
mata,  ved  Satirer,  ved  fingerede  Hejsebeskrivelser,  ved 
Skuespil,  ved  alvorlige  moralske  Tanker11  o.  s.  v.  Gjen- 
nemgaaende  hos  ham  er  det  dog,  at  han  søger  at  virke 
ved  Satire,  og  han  kræver  tillige  af  denne,  at  den  skal 
have  „Salt  og  Peber,  fordi  en  Satyre  uden  denne  In- 
gredience  ingen  Satyre  er”.  Betegnende  for  ham  er  det 
tillige,  at  man  pludselig,  selv  ved  de  alvorligste  Ting  ser 
Satirikeren  ligesom  en  anden  Nisse  stikke  Hovedet  i 
Vejret,  og  at  han  da  kommer  med  en  eller  anden  koste¬ 
lig  Sentens  eller  et  Slagord,  der  sætter  Hovedet  paa 


Sømmet.  Vi  bruge  jævnlig  slaaende  Talemaader,  der 
skrive  sig  fra  Holbergs  Komedier,  men  overalt  i  hans 
andre  Skrifter  vrimler  det  af  lignende  Talemaader,  der 
fuldt  saa  godt  fortjente  at  blive  alles  Eje.  Han  er  lige¬ 
som  en  Smed  ved  Ambolten,  der  spreder  Gnister  om¬ 
kring  sig. 

For  de  fleste  Folk  staar  Holberg  nærmest  kun  som 
Forfatter  til  Komedierne,  Peder  Paars  og  Niels  Klint; 
hans  store  Danmarks  Historie,  der  engang  var  en  yndet 
Læsning,  kj endes  nu  til  Dags  ikke  synderlig,  og  af  hans 
mange  andre  Arbejder  er  det  vel  nærmest  hans  „Epist¬ 
ler”,  ikke  mindre  end  539  i  Tal,  og  hans  „moralske 
Tanker”,  som  blive  læste,  medens  det  øvrige  kun  har 
Plads  paa  en  eller  anden  ivrig  Holbergianers  Boghylde, 
der  i  sin  Ærbødighed  for  ham  søger  at  samle  alt,  hvad 
den  store  Mand  har  skrevet.  Nu  er  det  visselig  saa, 
hvad  der  følger  af  sig  selv,  at  der  i  hans  Betragtninger 
og  Domme  mangen  Gang  er  noget,  som  er  forældet  og 
som  man  i  vore  Dage  ikke  vil  underskrive;  men  paa 
den  anden  Side  vil  man  i  alt,  hvad  han  har  ydet,  finde 
sande  Guldkorn,  der  fortjene  Opmærksomhed,  og  overalt 
hos  ham  ser  man  den  skarpe  Tænker  og  Iagttager,  ud¬ 
dannet  ved  en  overordentlig  Læsning  og  gjennemtrængt 
af  Følelse  for  Menneskets  Vel.  Suhm  har  ogsaa  træf¬ 
fende  sagt  om  ham,  at  der  ikke  er  noget  Land,  som 
skylder  en  Forfatter  mere  end  Danmark  skylder  sin 
Holberg;  han  har  givet  os  mange  og  fornøjelige  Skrifter, 
der  have  fremkaldt  Lyst  til  at  faa  Bøger  i  Modersmaalet. 
medens  alting  tidligere  skulde  ' skrives  paa  Latin,  han  har 
udbredt  Tænke-  og  Skrivelysten  hos  os,  og  hos  mange 
fremmede  have  hans  Skrifter  vakt  saa  stor  Beundring, 
at  adskillige  af  dem  ere  bievne  oversatte  paa  svensk, 
tysk,  hollandsk,  fransk,  engelsk  og  italiensk.  Han  for¬ 
tæller  selv,  at  før  hans  Tid  „var  den  meenige  Mand  af 
Borgerstand  ikke  vante  uden  til  triviale  Bøgers  Læsning, 
og  udi  Historie  havde  de  intet  seet  uden  tørre  Dag- 
Hegistere;  udi  Poesie  intet,  uden  Lykønsknings- Vers ; 
udi  Theologie,  intet  uden  Liig-Prædikener  og  Postiller; 
udi  Skuespill  fast  intet  uden  gamle  Historier  om  Adam 
og  Eva,  eller  Eventyr  om  hellige  Dorothea,  Doet.  Fausto 
og  andet  deslige”.  Det  var  saaledes  ikke  noget  Under, 
at  han  slog  igjennem,  og  det  er  derfor  rigtigt,  hvad 
Chr.  Wil ster  siger  i  sit  prægtige  Digt,  som  vi  allekjende: 

„Knap  var  der  skrevet  paa  dansk  en  Bog, 

Som  kunde  Hjerterne  hue, 

Kun  Æ  ven  tyr,  brugbar  i  Kakkelovnskrog, 

Kun  Vise  til  Spinderskens  Stuc.“ 

.  .  .  „Han  lærte  de  Danske,  at  Dansken  er  fød, 

At  tale  med  Fædrenes  Tunge, 

Thi  hjemmebrygt  var  jo  den  herlige  Mjød, 

Som  styrkede  Hjerte  og  Lunge.“ 

Holberg  besad  stor  Lærdom ,  og  hertil  bidroge  flere 
Omstændigheder.  Han  fortæller  os  adskillige  Gange  om 
sit  svagelige  Helbred,  og  at  han  derfor  maatte  føre  et 
yderst.  maadeholdent  Liv.  „Jeg  er  ingen  Elsker",  siger 
han,  „hverken  af  Skiørbug  eller  af  Feber  og  derfore“, 
føjer  han  praktisk  til,  „æder  jeg  lidt  og  bevæger  mig 
jævnligen."  Ved  et  Gjæstebud,  fortæller  han  ligeledes, 
maatte  han  gaa  sulten  fra  Bordet,  fordi  han,  som  gjærne 
spiste  sig  mæt  paa  én  Bet,  ikke  fik  noget  af  Stegen, 
der  bestod  „udi  Giæs  og  Griis,  der  vare  ham  for  rørige11, 
og  saa  fortsætter  han,  at  det  gik  ham  ligesom  da  „den 
macedoniske  Konge  Philippus  bad  Gjæsterne  at  spare 
sig  til  den  sidste  og  bedste  Ret,  hvilken  —  dog  ikke 
fremkom".  Kun  i  én  Henseende  var  hans  Levevis  ikke 
umådeholden,  han  var  nemlig  forfalden  til  Kaffe.  Som  man 
véd,  træder  han  adskillige  Steder  op  som  Forsvarer  af  denne 
Drik,  der  just  paa  hans  Tid  ret  var  kommen  i  Brug  i  Ev- 
ropa.  I  en  af  Epistlerne,  hvori  han  hævder,  at  Drukken¬ 
skab  paa  Grund  af  Katfe  og  Te  er  gaaet  meget  af  Brug, 
siger  han:  „Nu  kand  vore  Hustruer  og  Døttre  giøre  10 
Visiter  en  Eftermiddag  og  komme  ganske  ædrue  tilbage. 
Dette  kunde  ikke  skee  i  gamle  Dage,  da  man  intet  andet 
havde  at  byde  de  Besøgende  uden  Gylden- Vand,  Selv, 
Spanskbitterviin,  Luttendrank,  og  andet,  hvoraf  et  Fruen¬ 
timmer  maatte  idet  mindste  pimpe  lidt  paa  hvert  Sted“. 
Hvor  megen  Kaffe  han  selv  drak,  kan  ses  deraf,  at  han 
kalder  det  at  moderere,  at  han  kun  „bruger  4 — 5  Skaale 
om  Dagen“.  Hans  Leveregler  kunne  sammenfattes  i  en 
eneste  af  hans  Ytringer :  „Ved  for  megen  Mad  og  Drikke 
fordærves  Smagen,  ved  for  megen  Snak  og  Vidtløftighed 
konfunderes  Sindet  og  den  ædle  Tiid  spildes  “,  unægtelig 
meget  fornuftigt.  —  Fremdeles  førte  han  et  yderst  ar¬ 
bejdsomt  Liv.  Han  taler  om,  at  lian  tilbringer  den  meste 
Tid  med  al  Slags  Arbejde,  der  „foraarsager  Hovedbryden“  ; 
af  denne  Grund  foretrækker  han  ogsaa  Selskab  med 
Kvinder  fremfor  med  Mænd,  fordi  „hans  Hjærne  bedst 
kan  faa  fornøden  Hvile  i  Fruer  Stuer,  hvor  der  ge- 
meenligen  ikke  føres  uden  jævn  Snak,  der  ikke  behøver 
Eftertanke derfor  foretrækker  han  ogsaa  Mad.  N.  N.s 
Selskab,  da  hun  ikke  fortæller  uden  „hvad  Mad  hun 
haver  spiist  den  Dag  eller  hvor  mange  Ægg  hendes  Høns 
have  udlagt  om  Ugen“  o.  s.  v.  Man  kan  tænke  sig 


Holberg  i  et  saadant  Selskab,  og  man  mindes  da  Versene 
af  Peder  Paars  : 

„Han  sad  og  smilede  ad  denne  drukne  Tale, 

Gav  Agt  paa  al  den  Snak  fra  Hovedet  til  Hale, 

Han  meget  ærbar  var,  dog  kunde  tit  man  se, 

At  han  sig  barede  med  Møje  for  at  le.“ 

Det  følger  af  sig  selv,  at  en  Mand  med  saa  højt  frem¬ 
ragende  Aandsevner  og  med  saa  megen  Arbejdsomhed, 
som  vi  finde  hos  Holberg,  efterhaanden  maa  have  skaffet 
sig  en  umaadelig  Mængde  Kundskab,  og  da  han  nu  til¬ 
lige  paa  sine  vidtløftige  Rejser  havde  sat  sig  ind  i  de 
vigtigste  levende  Sprog  (tysk,  hollandsk,  engelsk,  fransk, 
italiensk),  foruden  at  han  ypperlig  kunde  latin,  græsk  og 
vist  ogsaa  hebraisk,  stod  hele  Datidens  Kultur  ham  aaben, 
og  han  brugte  denne  Kultur.  Han  var  „Evropæer“,  men 
med  nordisk  Stempel. 

Det  vilde  imidlertid  være  en  stor  Fejl,  hvis  man 
mente,  at  han,  ligesom  mange  af  hans  samtidige,  regnede 
Lærdom  for  noget,  der  kun  skulde  være  til  Nytte  for 
de  lærde.  Han  gik  ud  fra  den  Grundsætning,  at  ogsaa 
den  lærde  bør  stræbe  efter  at  brede  Kundskaben  ud  i 
saa  vide  Kredse  som  mulig,  hele  Folkets  Oplysning  er 
hans  Maal,  og  derfor  dvæler  han  ogsaa  jævnlig  ved  det, 
der  kan  være  af  praktisk  Nytte.  Underligt  er  det  at 
tænke  sig,  at  han,  den  lærde  Mand,  der  kommer  med 
latinske  og  græske  Citater  paa  hveranden  Side,  Filosofen, 
Historikeren,  Digteren,  ogsaa  har  skrevet  en  hel  Afhand¬ 
ling  om  Kvægsygen,  og  at  han  i  sine  Epistler  meget 
rigtig  skildrer  Grunden  til,  at  man  skal  være  varsom 
med  at  indføre  Geder  heri  Landet.  Mange  Gange  satiri¬ 
serer  han  ogsaa  mod  den  ufrugtbare  og  unyttige  Læsning, 
der  kun  giver  sig  af  med  Smaating.  „En  overstadig 
Lærd  kand  lignes  ved  en  overstadig  drukken  Mand;  thi 
ligesom  man  kand  drikke  sig  et  Ruus  til,  saa  kand  man 
og  studere  sig  ligesom  et  bestandigt  Ruus  paa.  Virk¬ 
ningen  er  den  samme,  enten  Ruset  kommer  af  Brænde- 
viin  eller  af  formegen  Læsning4'.  Han  latterliggjør  Pe¬ 
danter  eller  „de  Slags  Mennesker,  der  med  Ærbødighed 
tractere  Bagateller",  og  som  Exempel  paa  unyttige  Bøger 
nævner  han  de  Levnetsbeskrivelser,  der  paa  hans  Tid 
vare  bievne  Mode;  at  en  er  født,  døbt,  sat  i  Skole  og 
derefter  dimitteret  o.  s.  v.  er  ikke  noget,  som  er  værd 
at  fortælle  i  en  Bog ;  thi  det  vilde  være  det  samme  som 
naar  man  fortalte,  at  en  i  Storm  havde  mistet  sin  Hat. 
Nej !  havde  Stormen  ogsaa  taget  Hovedet  med ,  saa 
var  det  værd  at  tale  om.  „Mange  tykke  Volumina 
have  kun  et  meget  tyndt  Indhold",  siger  han,  og  „man 
kand  ligne  saadanne  med  unge  Jomfruer,  der,  naar  de 
ere  ret  i  Klæder,  med  deres  3  dobbelt  skandsede  Skiørter 
indtage  heele  Gader,  saa  at  der  er  faa  Porte,  som  jo 

blive  dem  for  snevre“.  Som  et  glimrende  Vidnesbyrd 
for  lians  sunde  Sans  over  for  altfor  detaillerede  Skildringer 
af  rene  Ubetydeligheder  kan  man  nævne  „den  skjemt- 
somme  Beskrivelse,  han  agter  at  give  af  sin  „Bolig  i  Kan¬ 
nikestræde",  og  som  revser  mange  af  hans  samtidiges 
Tilbøjelighed  til  at  give  en  yderlig gaaende  Beskrivelse 
af  en  By  ell.  lign.,  ikke  at  glemme  det  højlærde  Apparat, 
hvormed  de  udstyre  en  saadan  Beskrivelse.  Han  vil 
„giøre  tvende  gode  Tomer  med  et  vidtløftigt  Begister. 
Saasom  nu  Huuset  ligger  udi  den  Gade  kaldet  Kanike- 
Stræd.et,  saa  gives  deraf  Anleedning  til  at  vise  Oprindelse 
til  Gadens  Navn,  hvi  den  kaldes  Kanike-Stræde  eller  via 
Canonicorum,  iligemaade  hvad  en  Kanik  egentlig  er,  og 
hvi  visse  Geistlige  føre  Navn  af  Canonicis.  Jeg  haver 
ogsaa  forfattet  en  Liste  over  de  fleeste  af  Stedets  Cano¬ 
nicis,  som  kand  giøre  halvanden  Alphabet  i  Trykken 
(66  Blade).  Hvad  Huusets  udvortes  Skikkelse  angaar,  da, 
saasom  det  er  et  Hiørnehuus,  som  paa  Latin  kand  kaldes 
Peninsula,  saa  gives  derved  Ledighed  til  at  viise,  hvi  de 
gamle  Bomerske  Huuse  kaldtes  Insula  eller  Øer,  nemlig 
efterdi  hvert  Huus  udi  Staden  var  separeret  fra  et  andet, 
som  en  Øe,  og  at  derfor  det,  som  nu  kaldes  Hiørne- 
Huus,  kand  kaldes  Peninsula  eller  en  Halv-Øe“  .  .  .  „Øer 
bliver  nok  at  tale  om,  naar  jeg  skrider  til  Husets  ind¬ 
vendige  Beskrivelse,  nemlig  til  Sale  og  Kammere,  Blafons 
(sic !),  Kakel-Ovne  etc.  etc.  En  eneste  Kakkelovns  Be¬ 
skrivelse  paa  den  store  Sal  kand  ikke  udføres  ringere 
end  paa  et  heelt  Alphabet  (44  Blade).  Jeg  beskriver 
først,  som  fornødent  er,  Oprindelsen  saavel  til  det  Ord 
Kakkel-Ovn,  som  til  dens  første  Brug  udi  disse  Lande, 
og,  naar  jeg  haver  opregnet  adskillige  Meeninger  derom, 
uden  at  give  min  egen  tilkjende,  skrider  jeg  til  Ovnens 
Beskrivelse,  og  commenterer  over  alle  de  Figurer,  som 
findes  derpaa“  o.  s.  v.  I  samme  Epistel  (Nr.  151),  hvor 
Holberg  giver  dette  satiriske  Udkast,  siger  han  ogsaa  saa 
klassisk:  „Ingen  Materie  er  tilsyne  saa  fattig,  at  den  jo 
ved  en  habil  Skribents  Fliid  kand  blive  riig  ...  og 
bestaaer  en  Autors  Ære  derudi,  at  han  kand  udføre  udi 
store  Volumina,  hvad  som  andre  holde  ikkun  at  være 
Materie  til  eet  eneste  Blad.  Det  er  ingen  Konst  at  koge 
en  Suppe,  naar  man  haver  Overflod  af  Kiød,  Urter  og  Bød¬ 
del-  ;  men  at  koge  Suppe  paa  en  Pølsepind,  det  er  et  Me¬ 
sterstykke,  som  ikke  kand  giøres,  uden  en  habile  spansk  Kok 
Det  er  rimeligt  nok,  at  Holbergs  Udkast  har  været  Møn¬ 
stret  for  den  glimrende  statistiske  Skildring  af  Ølse  Magle, 
som  vi  skylde  Poul  Møller,  og  det  kan  i  al  sin  Over¬ 
drivelse  magelig  finde  Anvendelse  paa  en  eller  anden 
Geograf  eller  Topograf,  selv  i  vore  Dage ;  man  har  jo 
i  vor  Tid  set  en  tysk  Geograf,  som  ikke  kan  nævne 
f.  Ex.  Sahara,  uden  at  møde  op  med  en  Syndflod  af 


lærde  Citater,  der  skal  godtgjøre,  at  det  er  en  Ørken. 
Hundrede  Steder  viser  Holberg  sig  som  en  af  de  store 
Aander,  der  staa  ligesom  Milepæle  i  Tiden. 

Den  Gang  da  han  blev  Professor  i  Historie  og 
Geografi  ved  Universitetet,  stod  det  overalt,  ogsaa  i  Dan¬ 
mark  daarlig  til  med  Geografien,  og  det  var  først  lang 
Tid  efter,  at  den  blev  til  Videnskab.  Overbibliotekaren 
ved  det  store  kgl.  Bibliotek,  Justitsraad  Chr.  Bruun , 
har  udgivet  et  lille,  i  boghistorisk  (bibliografisk)  Hen¬ 
seende  højst  fortjentsfuldt  Skrift  „Om  Ludvig  Holberg 
som  Lærer  i  Historie “  (1872),  og  heri  findes  flere  for¬ 
trinlige  Oplysninger  om  Geografiens  Stilling  hos  os. 
Først  1635  udnævntes  en  Professor  ved  Universitetet  i 
Historie  og  Geografi ,  nemlig  Peter  Spormand,  og  han 
har  udgivet  fire  Disputatser,  især  af  geografisk  Indhold. 
Af  de  senere  Universitetsprofessorer  maa  fremhæves 
Basmus  Vinding,  Holger  Jacobæus,  Johannes  Birkerod 
og  Arne  Magmissen,  der  alle  læste  over  Geografi ;  Arne 
Magnussens  Efterfølger  var  Holberg,  der  blev  Professor 
1730  og  efter  Lektionskatalogerne  hver  anden  Uge  fra 
1732  —  37  læste  over  Geografi.  Man  kjender  ikke  noget 
til  Indholdet  i  disse  Forelæsninger,  om  de  have  været  stærkt 
besøgte  eller  ej  o.  s.  v.,  og  i  Følge  Schiern  er  det  endog 
tvivlsomt,  om  de  ere  holdte.  Hvor  lidt  det  hele  havde  at  sige, 
kan  man  dog  bedst  dømme  deraf,  at  Studenterne  saa  godt 
som  ingen  Forkundskaber  havde  i  Faget;  thi  først  1739 
udkom  der  en  Forordning,  hvorved  det  bestemtes,  at 
Historie  og  Geografi  blev  indført  som  Fag,  der  skulde 
læses  paa  dansk  i  den  lærde  Skole,  og  den  Smule  Un¬ 
dervisning,  der  tidligere  gaves  deri,  brugtes  ligefrem  til 
Øvelse  i  Latin.  At  Holberg  havde  Interesse  for  Geo¬ 
grafien,  er  klart  nok,  ikke  alene  af  hans  Skrifter  derom, 
men  ogsaa  af  flere  Sætninger  i  hans  Ejnstler.  Han  ser 
med  Foragt  ned  paa  Studierne  over  Antikviteter  og 
spørger  „hvad  man  vinder  ved  efter  langsom  Søgen  at 
have  fundet  afbrudte  Knappenaale  eller  andet  af  samme 
Værdi  udi  en  Mødding?**  Han  „bytter  gieime  en  B-udbeck, 
en  Lyschander“  o.  s.  v.  bort  for  „en  eeneste  Arent  Be- 
rentsen“,  der,  som  man  véd,  har  givet  en  geografisk 
Beskrivelse  af  Danmark  og  Norge  („Danmarckis  og 
Norges  fructbare  Herlighed14,  1656).  Det  vilde  nu  til¬ 
visse  være  interessant,  dersom  man  kunde  komme  efter, 
hvilke  geografiske  Skrifter  Holberg  har  studeret,  og  det 
vilde  man  bedst  kunne  faa  at  vide  gjennem  hans  Bibliotek. 
Chr.  Bruun  har  ogsaa  meget  rigtig  haft  Opmærksomheden 
henvendt  herpaa ,  og  han  har  derom  udgivet  et  andet 
prunkløst,  men  fortjenstfuldt  lille.  Skrift  „Fortegnelse  over 
en  Del  af  Ludvig  Holbergs  Bibliothek“  (1869).  Dette 
Bibliotek,  der  uden  Tvivl  har  været  stort,  testamenterede 
Holberg  til  Sorø,  men  det  gik  under  ved  Akademiets 

Brand  1813.  Man  var  just  den  Gang  i  Færd  med  at 
trykke  en  Fortegnelse  over  Akademiets  Bøger,  og  af  den 
færdige,  højst  sjældne  Del,  hvori  ogsaa  Givernes  Navne 
ere  opførte,  findes  der  heldigvis  et  Exemplar  paa  det 
store  kgl.  Bibliotek.  Bruun  har  nu  derefter  uddraget 
en  Fortegnelse  over  en  hel  Del  af  Holbergs  Bøger,  og 
han  har  meget  snildt  gjort  denne  Fortegnelse  fuldstændigere 
ved  at  sammenstille  Akademiets  trykte  Fortegnelse  med 
Exemplarer  af  Avktionskatalogerne  over  Biskop  Deich- 
manns  og  Grev  C.  Danneskiolds  Bogsamlinger,  hvori  man 
kan  se,  hvilke  Bøger  Holberg  har  kjøbt  paa  disse  Avk- 
tioner.  Fortegnelsen  omfatter  Bøger  i  adskillige  Fag, 
men  af  Geografi  nævner  den  kun  nogle  enkelte ,  hvor¬ 
iblandt  man  kan  fremhæve  Molesworth,  Olavus  Magnus, 
J.  J.  Pontanus,  Carolus  Ogerius,  Adam  (fra  Bremen), 
Cromerus  (om  Polen),  Crull  (om  Rusland).  Ad  denne 
Vej  faar  man  altsaa  kun  meget  lidet  at  vide  og  ikke  et 
Ord  om  Lan dka artene ;  men  efter  de  Ytringer,  som  findes 
hist  og  her  i  Holbergs  Skrifter,  er  det  tydeligt  nok,  at 
han  har  læst  og  studeret  mangfoldige  geografiske  Værker. 
Han  har  ligeledes  skrevet  Fortalen  til  Peder  v.  Havens 
Rejse  i  Rusland  (1743),  og  han  anbefaler  i  denne  For¬ 
tale  andre  at  komme  med  lignende  Rejsebeskrivelser. 
„Det  er  at  beklage1',  siger  han,  „at  af  saa  mange  hundrede 
rejsende  personer  der  ikke  er  funden  nogen,  der  med 
saadant  have  regaleret  fæderne-landet  ved  deres  tilbage¬ 
komst:  Saa  at  de  intet  kand  anføre  til  beviis  paa  deres 
udenlands  rejser  uden  attestata  fra  de  Vexellerere,  som 
havde  remitteret  dem  penge,  item  nogle  grimacer  og  nye 
fasons  paa  klæder". 

Det  første  geografiske  Arbejde,  han  har  udgivet,  er: 
„ Dannemarks  og  Norges  Beskrivelse “  i  Kvart  (første  Ud¬ 
gave  1729,  flere  Oplag  senere).  1  Tilegnelsen  til  Kongen, 
Frederik  den  fjerde,  fortæller  han ,  at  han  af  sine  Bøger 
kun  har  dediceret  dem,  der  indeholde  Ting,  „hvis  Læs¬ 
ning  rekommanderes  Regentere"  til  Kongen,  hvorimod 
han  har  „ladet  de  andre  Bøger,  som  ere  af  ringere  Ma¬ 
terie,  løbe  om  i  Byen  og  paa  Laudet",  og  i  Fortalen 
siger  han,  at  han  har  paabegyndt  „denne  Rigernes  Be¬ 
skrivelse  for  mange  Aar  siden".  Som  Grund  til,  at  han 
udgiver  den,  fortæller  han,  at  „adskillige  fremmede 
Skrifter  om  disse  Riger  ere  saa  uformerlige,  at  hvis 
Autores  ikke  udi  Titlerne  havde  merket,  at  det  skulde 
være  om  Dannemark  og  Norge,  skulde  man  nejDpe  af 
Beskrivelserne  kunne  giette  sig  til,  enten  man  var  i  Eu¬ 
ropa  eller  Africa,  enten  man  læsede  en  Beskrivelse  over 
Misisippi  eller  Dannemark,  saa  at  det  er  gaaet  dem  lige¬ 
som  visse  gamle  skildrere ,  af  hvis  tegninger  man  ikke 
har  kunnet  skille  et  huus  fra  en  kirke,  en  hund  fra  en 
katt,  med  mindre  skildrerne  ved  overskrifter  havde  givet 


saadant  tilkjende".  Hvad  der  særlig  har  ophidset  Holberg, 
er  Engelskmanden  Molesworths  „An  Account  of  Denmatk" 
(1694),  hvori  der  er  „sammenflikket"  saa  mange  „fabler 
for  at  sverte  Indvaanerne  i  Dannemark  og  Norge",  og 
han  drager  ligeledes  til  Felts  mod  „en  fransk  Autor 
(Vojage  historiqve),  der  beskriver  mine  landsmænd,  de 
norske,  som  folk,  der  have  svine-øjen ,  og  munde,  som 
gaae  op  til  ørene".  Til  Trods  for  Titelen  er  Bogen  ikke 
en  Beskrivelse  i  sædvanlig  Forstand  af  Danmark  og 
Norge ;  den  giver  os  nemlig  ikke  nogen  Fremstilling 
f.  Ex.  af  det  fysiske  eller  det  topografiske  (hvad  Holberg 
i  Fortalen  kalder  „det  geographiske"),  men  samler  de 
enkelte  Oplysninger  i  større  Partier  og  giver  almindelige 
historiske  og  geografiske  Skildringer.  Naar  man  husker 
paa,  hvor  langt  Kundskaben  i  de  forskjellige  statistiske 
og  geografiske  Discipliner  stod  tilbage  hos  os  den  Gang, 
da  Bogen  udkom,  en  Menneskealder  før  Pontoppidan  be¬ 
gyndte  Udgivelsen  af  „Den  danske  Atlas",  kan  man  nok 
indse,  at  Holbergs  Bog  ikke  indeholder  meget  nyt  for 
Nutiden.  Den  viser  os  tillige,  at  Forfatteren  fortrinsvis 
er  Historiker  og  ikke  Geograf,  og  af  denne  Grund  inde¬ 
holder  den  ikke  alene  et  meget  stort  og  langt  historisk 
Kapitel  „  Om  de  Danske  Konger  af  den  høylovlige  Olden¬ 
borgske  Stamme";  men  den  giver  os  i  Kapitlet  om  Reli¬ 
gionsforholdene  en  vidtløftig  Udvikling  om  den  nordiske 
Gudelære  og  i  Kapitlet  om  Retsvæsenet  en  hel  Frem¬ 
stilling  af  den  Maade ,  hvorpaa  den  danske  Ret  er  ojd- 
staaet  og  udviklet.  Det  tiltrækkende  ved  Bogen  er 
nærmest  det  samme,  som  vi  gjenfinde  i  mange  andre  af 
Holbergs  Arbejder,  den  fyndige  Fremstilling,  blandet 
med  Hug  snart  til  den  ene ,  snart  til  den  anden  Side. 
Et  særegent  Kapitel  omhandler  „Den  danske  Nations  art 
og  egenskab" ,  og  heri  findes  mangen  træffende  Ytring 
baade  om  Danskerne  og  Nordmændene.  Holbergs  Op¬ 
fattelse  af  Forholdet  mellem  de  to  Folk  betegnes  ved 
hans  Ord:  „Der  er  en  fuldkommen  forening  og  over¬ 
ensstemmelse  mellem  begge  disse  Nationer,  og  have  de 
alletider  siden  den  navnkundige  forening  blev  sluttet 
mellem  Dannemark  og  Norge,  været  anseede  som  eet  folk". 

Holbergs  andet  geografiske  Skrift  er  „den  berømme¬ 
lige  norske  Handel-Stad  Bergens  Beskrivelse "  (1737). 
Han  havde  faaet  fat  paa  et-  Haandskrift  af  Konrektor 
Edvard  Edvardsen  med  en  Mængde  Oplysninger  om 
Bergens  Historie,  og  han  uddrog  nu  det  vigtigste  deraf, 
i  det  han  dog  gjorde  adskillige  Tilløjelser.  Hele  dette 
Skrift  er  saadant,  at  man  selv  i  vor  Tid  læser  det  ikke 
alene  med  Fornøjelse,  men  ogsaa  med  Udbytte,  fordi  det, 
hvad  der  skyldes  Holberg,  giver  en  ypperlig  Karakteristik 
af  mangfoldige  bergensiske  Forhold  ved  Udgivelsestiden. 
Skildringen  af  „Bergens  Situation  og  dens  Territorio"  og 

af  „Stadens  nu  værende  Bygning11  er  ogsaa  saaledes ,  at 
den  slaar  til  i  vore  Dage,  og  man  føler  godt  under 
Læsningen,  at  Forfatteren  som  Dreng  har  løbet  omkring 
i  disse  „Almændinger“  og  „Smuer“,  og  at  han  har  del¬ 
taget  i  „Bataillerne  mellem  latin  Skolen  og  Garperne11  og 
i  de  særegne  Børnelege.  Detailkræmmeriet  finder  man 
naturligvis  ikke  i  Bergens-Beskrivelsen. 

Holbergs  tredje  geografiske  Skrift  er  endelig  en  lille 
Lærebog  paa  latin ,  altsaa  en  hel  Geografi.  Den  har 
Titelen  „Ludovici  Holbergii  compendium  geographicum 
in  usum  studiosæ  juventutis“,  og  deraf  kjender  man  Ud¬ 
gaver,  trykte  i  Kjøbenhavn  1733,  1736  og  1749,  og  i 
Leipzig  1736  og  1754;  endelig  blev  den  oversat  paa 
engelsk  og  1758  trykt  sammen  med  Forfatterens  lille 
Verdenshistorie.  Et  Par  af  disse  Udgaver  høre  til  de 
største  boglige  Sjældenheder;  af  første  Udgave  i  Kjøben- 
havn  findes  saaledes ,  efter  hvad  man  da  véd ,  kun  et 
eneste  Exemplar,  nemlig  det  paa  det  store  kgl.  Biblio¬ 
tek  ,  og  af  anden  Udgave  i  Kjøbenhavn  kun  tre  Exem- 
plarer,  et  paa  Universitetsbiblioteket,  et  paa  Sorø 
Akademi  og  et  hos  den  ivrige  Holbergianer ,  Boghandler 
Lynge.  Det  er  jo  det  mærkværdige  ved  mange  Bøger, 
selv  fra  et  nyt  Datum ,  de  skrives ,  trykkes ,  komme  ud, 
spi’edes  vidt  omkring,  og  —  saa  forsvinde  de;  men  hvor 
blive  de_  af?  I  Fortalen  siger  Holberg,  at  denne  Geo¬ 
grafi  nærmest  kun  er  det  latinske  Kompendium,  som  hans 
Forgænger  Holger  Jacobæus  havde  udgivet  1693  og  1700, 
og  ved  en  Sammenligning  mellem  de  to  Bøger-  viser 
dette  sig  ogsaa  at  være  Tilfældet,  skjønt  Holbergs  er  et 
ikke  ringe  Fremskridt.  For  en  geografisk  Lærebogs¬ 
forfatter  i  Nutiden  er  det  naturligvis  interessant  at 
gjennemgaa  disse  Bøger;  thi  man  ser  klart  deraf,  hvor¬ 
ledes  det  stod  til  med  den  geografiske  Undervisning  i  de 
Dage,  for  150 — 200  Aar  siden,  og  det  ikke  alene  i  Dan¬ 
mark,  men  ogsaa  i  andre  Lande',  hvor  det  Holbergske 
Kompendium  blev  brugt.  Udslaget  er  højst  ynkeligt,  og 
i  vor  Tid  læi-er  et  Almuebarn  langt  mere  Geografi  end 
der  den  Gang  krævedes  af  en  Student,  skjønt  allerede 
Peter  Spormand  1647  havde  udgivet  en  Disputas  med 
Titelen:  „Geografien  er  særdeles  nyttig  for  alle  Slags 
studerende  “  (Geograpliiam  esse  omnium  literarum  stu- 
diosis  summa  utilens).  Beskrivelsen  af  de  fremmede 
Verdensdele  er  ens  i  de  to  Bøger,  ligesom  ogsaa  af  alle 
de  østlige  Egne  i  Evropa;  i  den  matematisk-fysiske 
Indledning  har  Holberg  derimod  foretaget  adskillige 
Ændringer ,  og  de  for  os  vigtigste  Dele  af  Evropa  ere 
bievne  vidtløftigere.  Mærkeligt  er  det,  at  Holberg,  der 
i  sin  Lærebog  i  Historie  paa  mange  Steder  giver  en 
levende  og  tiltrækkende  Fremstilling,  aldeles  ikke  har 
anvendt  dette  Princip  paa  Lærebogen  i  Geografi;  thi 


denne  er  ligesom  hos  Jacobæus  kun  en  Række  Navne, 
og  der  havde  dog  ogsaa  dér  været  en  ypperlig  Lejlighed 
til  at  anvende  Regelen  om  „Skrifterne  udi  en  tør  og 
ærbar  Stil“.  Det  ligger  i  Sagens  Natur,  at  den,  der 
vil  kunne  Geografi,  ogsaa  maa  kjende  en  hel  Del  geo¬ 
grafiske  Navne ;  dette  har  man  dog  ikke  forstaaet  den 
Gang,  og  det  er  kun  især  ved  Grækenland,  at  man  faar 
en  hel  Del  af  disse  Navne ,  men  her  ere  de  rigtignok 
overvældende,  selvfølgelig  fordi  man  var  saa  inddrukket 
af  Oldtidens  Kultur.  I  dette  Land  nævnes  saaledes  baade 
hos  Jacobæus  og  hos  Holberg  af  Floder:  Acheron, 
Achelous,  Eurotas,  Inachus,  Aliachmon,  Axius,  Strymon 
og  Celidnus,  og  af  Bjærge:  Acroceraunii ,  Pindus, 
Stymphalus,  Taygetus,  Callidromus,  Othrys,  Oéta,  Helicon, 
Parnassus,  Cithæron,  Hymettus,  Pelius ,  Ossa,  Athos. 
Det  er  naturligvis  hele  Læsset  fra  Oldtiden,  som  trykker, 
og  i  vore  Dage  har  man  bortkastet  den  allerstørste  Del 
af  disse  Navne ;  selv  en  Holberg  har  ikke  kunnet  frigjøre 
sig  fra  dette  Tryk.  I  Modsætning  til  denne  Overflod  ved 
Grækenland  ere  Danmark  og  Norge  hos  Jacobæus  næsten 
intet,  og  det  hele,  som  siges  om  de  to  Lande,  er,  ordret 
oversat  fra  hans  slette  latin,  følgende : 

Dania ,  der  fordum  kaldtes  Dada,  og  som  fordum  var 
navnkundig  ved  sine  Indbyggere,  Danskerne  og  Jyderne,  som 
Ptolemæus  kalder  Daucioner  eller  Dancioner  og  Gutar,  fordi 
det  forfærdede  Italien  og  undertvang  Britannien,  deles 
af  den  codanske  Bugt  eller  det  balthiske  Hav  i  flere  Dele, 
hvoraf  Chersonesus  Cimbrica  er  den  største.  Imellem  Danias 
Byer  er  Hafnia  eller  Portua  den  første  som  Hovedsædet  og 
navnkundig  ved  Bedrifternes  Hæder.  “ 

„Norvegia,  som  de  urgamle  Sitoner  siges  at  have  beboet, 
regner  blandt  sine  andre  navnkundige  Byer  Christiania  som 
Rigets  Hoved;  mellem  de  himmelstræbende  Bjærge  og  Bjærg- 
kjæder  er  Scvo  fremtrædende;  den  nordligste  Del  af  Norge 
er  forbundet  med  Finnamarchia“ . 

Saa  mange  ere  Ordene!  Det  ser  utroligt  ud,  men 
det  er  dog  sandt,  at  en  geografisk  Professor  hos  os 
i  Frederik  den  fjerdes  Tid  ikke  gav  mere  i  sin  Lære¬ 
bog  om  sit  eget  Land,  og  ser  man  nøjere  efter, 
finder  man,  at  endog  det  lidet,  han  giver,  næsten  alt- 
sammen  skriver  sig  fra  Oldtidsforfatterne:  Daucioner, 
Dancioner,  Gutar,  Chersonesus  Cimbrica,  ja  selv  Sevo- 
bjærget,  som  Kjølen  kaldes  hos  ham,  mens  dette  Navn 
i  Virkeligheden  betegner  Karpaterne.  Alt  dette  har 
imidlertid  dog  været  Holberg  for  stærkt,  og  hos  ham 
er  Danmark  voxet  op  til  3  Sider;  men  hvor  tarveligt  det 
hele  er,  selv  i  hans  Bog,  ser  man  deraf,  at  han  af  Punkter 
paa  Sjælland  f.  Ex.  kun  nævner  Kjøbenhavn,  Helsingør  med 
Kronborg,  Roskilde  og  Frederiksborg,  og  i  Fyen  Odense 
og  Nyborg ;  dette  mente  man  altsaa  paa  hans  Tid  at 
være  nok  af  Fædrelandets  Geografi,  endog  for  den  stu¬ 
derende  Ungdom.  Af  de  andre  Lande  i  Evropa  er  Tysk- 

land  det,  som  er  rigest  udstyret  med  Navne,  alle  de  9 
Kredse",  de  forskjellige  Landskaber  o.  s.  v.,  og  hos 
ham  omfatter  det  4  Sider,  én  mere  end  Danmark; 
denne  Skjødesynd  i  vore  geografiske  Lærebøger  bar  fort¬ 
sat  sig  indtil  vore  Dage,  men  nu  er  den  forsvunden. 

Ret  ejendommeligt  for  Holberg  er  det,  at  han  givei  ot> 
en  hel  Mængde  Enkeltheder  om  Holland  og  Belgien  og 
nævner  alle  Provinserne  deri;  det  viser  sig  heraf,  hvil¬ 
ken  Rolle  disse  Lande  spillede  i  Datiden,  og  desuden 
vide  vi  jo  efter  hans  egne  Ord,  at  han  havde  stor  boi- 
kjærlighed  for  Nederlandene,  hvis  Byer  ligge  hverandre 
saa  nær,  at  man  paa  Rejse  mellem  dem  let  kan  „komme 
paa  Opera  eller  Komedie  om  Aftenen".  Morsomt  nok 
er  det,  at  han  ved  Italien  har  glemt  Pavestaten  og  Rom, 
og  betegnende  er  det  tillige,  at  han,  der  naturligvis 
gjennemgaaende  giver  Landes,  Floders  og  Byers  Navne 
paa  latin,  ved  en  hel  Mængde  af  dem  tilføjer  de  i  selve 
Landet  brugelige  Navne  som  f.  Ex.  „Norvagia"  i  daglig 
Tale  (vulgo)  „Norge",  „Leopolis"  i  daglig  Tale  „Lemberg", 
„Tuscia"  i  daglig  Tale  „Toscana",  „Eboracum"  i  daglig 
Tale  „York",  „Oenipons"  i  daglig  Tale  „InnspruclU , 
„Aqvisgranum"  i  daglig  Tale  „Aken",  „Aurelia  (Oi- 
leans)",  „Gratianopolis  (Grenoble)",  o.  s.  v.  Det  er  den 
praktisk  fornuftige  Holberg,  som  nedlægger  en  Indsigelse 
imod  latinens  almægtige  Herredømme  i  Skolen. 

Det  kan  ikke  være  tvivlsomt,  at  Holberg  ligesom 
i  andre  Retninger  havde  et  Navn  som  Geograf  i  sit 
Fædreland,  selv  om  ogsaa  Tilegnelsen  til  ham  al  J. 
Almstrups  ubetydelige  latinske  Disputas  „om  Ælden  al 
geografiske  Landkaart"  (De  antiqvitate  mappaium  geo- 
graphicarum,  1753)  nærmest  skulde  gjælde  den  kund¬ 
skabsrige  „Assessor  i  Konsistorio" ;  hvor  stort  dette 
Navn  har  været,  ser  man  imidlertid  bedst  af  et  løjeidigt 
Efterspil.  Præsten  Nicolai  Jon'ge  udgav  nemlig  1753, 
Aaret  før  Holberg  døde,  en  Geografi,  der  for  største 
Delen  er  dennes  Kompendium,  og  1759  begyndte  han 
at  udgive  en  Geografi  med  følgende  Titel:  „Baron  Hol-  | 
bergs  Geographie  eller  Jordbeskrivelse  efter  det  af  Ham 


Selv  udgivne  lidet'  latinske  geographiske  Compendium, 
men  nu  vidtløftigere  forøget'"  o.  s.  v.  „af  N.  .longe  -l.  Ja 
vist  er  den  „nu  vidtløftigere  forøget"  —  Holbergs  lille¬ 
bitte  Geografi  paa  58  smaa  Oktavsider,  der  kostede  „8 
Skilling",  er  bleven  til  7  tykke  Tomer  udi  Kvart,  der 
kostede  10  Rigsdaler,  38,000  Bogstaver  til  8  Millioner  ; 
Jonges  Geografi  med  Holbergs  Navn  til  Skilt  har  saa- 
ledes  intet  med  Holberg  selv  at  gjøre.  I  vore  Dage  ere 
begge  disse  Bøger  uden  Pris:  Jonges  sælges  for  slet 
intet,  Holbergs  sælges  slet  ikke.  For  Resten  er  Jonges 
Geografi  et  meget  flittigt  Arbejde,  som  uden  Tvivl  har 
stiftet  Nytte;  men  den  er  nærmest  kun  en  Bearbejdelse 
efter  tyske  Kilder,  f.  Ex.  Hufoner  og  Busching ,  og  for 
Danmarks  Vedkommende  efter  Pontoppidan.  Havde  Hol¬ 
berg  oplevet  at  se  den,  vilde  han  maaske  have  gjentaget 
til  Jonge,  hvad  han  skjemtende  siger  i  en  af  sine  Epist¬ 
ler:  „Jeg  takker  for  den  mig  tilskikkede  universale 

Geographie.  Mig  synes,  at  den  er  vel  nok  skreven,  men 
som  den  er  ikkun  et  Udtog  af  andre  Geographiei,  saa 
faaer  den  ikke  Sted  udi  mit  Bibliothek,  som  befattet 
ikke  uden  tilforladelige  Bøger,  som  jeg  udi  mine  Sklif¬ 
ter  kand  citere." 

Hermed  afsluttes  vor  Udsigt  over  Holbergs  Virk¬ 
somhed  som  Geograf.  Trods  al  den  Kj ærlighed  og  Be¬ 
undring,  man  nærer  for  ham,  maa  man  indrømme,  at 
det,  han  har  udført  i  denne  Retning,  ikke  er  noget  be¬ 
tydeligt,  set  fra  Nutidens  Stade;  men  det  kommer  selv¬ 
følgelig  af,  at  hans  Interesser  have  fulgt  andre  Baner. 
Disse  Baner  ere  saa  omfattende,  og  hans  Virksomhed 
dér  er  saa  overvældende,  at  vi  med  Rette  maa  udbryde. 
Lader  os  bøje  vort  Hoved  til  Minde  om  den  store  Mand, 
der  i  over  et  Hundredciar  c/av  Aandslivet  sit  1 1  ceg  i 
„Tvillingrig etu }  og  lader  os  ønske,  at  det  Sprog ,  som 
han ,  kan  man  gjærne  sige,  frelste  fra  Undergang,  maa 
j  vedblive  at  blomstre ,  saa  at  lians  Landsmænd  endnu 
længe,  længe  kunne  have  Glæde  og  Gavn  af  at  læse  og 
høre  hans  Værker! 


